Legal Document

Category: 1716

Text:
65. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 214 της 1/6 Απρ. 1976 (ΦΕΚ Α΄78) Περί επεκτάσεως των διατάξεων των άρθρ. 1 και 2 του Νόμ. 4464/1965 «ως ετροποποιήθησαν δια του άρθρ. 43 του Νόμ. 22/1975 και επί των Υπαλλήλων Νομικών Προσώπων εποπτευομένων υπό του Υ.Ε.Ν. Έχοντες υπ’ όψει: 1)Τας διατάξεις του άρθρ. 2 παρ. 2 του Νόμ. 4464/1965 «περί τροποποιήσεως διατάξεων τινών του Υπαλληλικού Κώδικος κλπ. (ΦΕΚ 72Α΄) εν συνδυασμώ προς την παρ. 3 και 4 άρθρ. 43 του Νόμ. 22/1975 «περί ρυθμίσεως θεμάτων καταστάσεως των δημοσίων διοικητικών υπαλλήλων και υπαλλήλων Ν.Π.Δ.Δ.» (ΦΕΚ 54Α΄). 2)Την σύμφωνον γνώμην των Διοικητικών Συμβουλίων του Ναυτικού Απομαχικού Ταμείου, Οίκου Ναύτου και Γραφείου Ευρέσεως Ναυτικής Εργασίας. 3)Την υπ’αριθ. 107/1976 γνωμοδότησιν του Συμβουλίου της Επικρατείας, προτάσει των Ημετέρων επί της Προεδρίας Κυβερνήσεως, Οικονομικών και Εμπορικής Ναυτιλίας Υπουργών, απεφασίσαμεν και διατάσσομεν: Άρθρον μόνον.-Αι διατάξεις των άρθρ. 1 έως  2 του Νόμ. 4464/1965 ως ετροποποιήθησαν δια του άρθρ. 43 του Νόμ. 22/1975 περί ρυθμίσεως θεμάτων καταστάσεως των δημοσίων διοικητικών υπαλλήλων και υπαλλήλων Ν.Π.Δ.Δ., επεκτείνονται επί των θέσεων Προσωπικού Β΄και Γ΄Κατηγοριών του Ναυτικού Απομαχικού Ταμείου, Οίκου Ναύτου, Γραφείου Ευρέσεως Ναυτικής Εργασίας και Νοσηλευτικού Ιδρύματος Εμπορικού Ναυτικού (Νόμ. 3170/55 άρθρ. 2. Απόφασις ΣΕ/Τμ.Α 3281/67, Α.Ν. 192/36 άρθρ. 2, Ν.Δ. 221/73 άρθρ. 2). Εις τον Ημέτερον επί της Εμπορικής Ναυτιλίας Υπουργόν, ανατίθεμεν την δημοσίευσιν και εκτέλεσιν του παρόντος.  Υπουργείον Εμπορικής Ναυτιλίας 20.Α.α.63-65